Misverstand lei glo tot bejaarde se moordArgieffoto: Nico Strydom ŉ Man (55) is in hegtenis geneem ná hy glo sy bejaarde ma (88) met ŉ byl doodgekap het weens ŉ misverstand. Kapt. Jackson Manatha, woordvoerder van die polisie, het gesê die voorval het Vrydag ná 21:00 in die Kgcwazi-nedersetting in Ngqamakhwe plaasgevind. “Na bewering was daar ŉ misverstand tussen die seun en die ma by hul huis en die verdagte het glo ŉ byl gebruik om sy ma, Nogem Mahamba, om die lewe te bring,” het Manatha gesê. Manatha het gesê hoewel die vrou se kleinkinders [haar seun se kinders] in die aangrensende kamer was, was hulle te bang om enigiets te doen aangesien hul pa ŉ byl gehad het. Die man is in hegtenis geneem en sal Maandag in die Ngqamakhwe-landdroshof op aanklag van moord verskyn.